O‘ZBEKISTON RESPUBLIKASI OLIY MAJLISI QONUNChILIK PALATASI MUDOFAA VA XAVFSIZLIK MASALALARI QO‘MITASINING 2005 — 2007 YILLAR VA 2008 YILNING TO‘QQIZ OYI DAVOMIDAGI FAOLIYATI TO‘G‘RISIDA

Qo‘mitaning mazkur davr mobaynidagi faoliyati O‘zbekiston Respublikasi Prezidenti I.A. Karimov tomonidan O‘zbekiston Respublikasi Oliy Majlisi Qonunchilik palatasi va Senatining 2005-yil 28-yanvardagi qo‘shma majlisida ilgari surilgan jamiyatni demokratlashtirish va yangilash, mamlakatni modernizatsiya va isloh etish konsepsiyasi, O‘zbekiston Respublikasi Oliy Majlisi Qonunchilik palatasining 2005-yil va kelgusi yillarga mo‘ljallangan qonunchilik faoliyati dasturiga muvofiq amalga oshirib kelingan.
 Qo‘mita tomonidan hisobot davrida mamlakatning mudofaa qobiliyatini va xavfsizligini ta’minlashning huquqiy asoslarini yaratish hamda bu sohada amalga oshirilayotgan islohotlarning qonunchilik bazasini takomillashtirishga qaratilgan 21 ta qonun loyihasi Qonunchilik palatasining muhokamasi va qabul qilishi uchun tayyorlandi. Ular orasida “Eksport nazorati to‘g‘risida”gi Qonunning 9-moddasiga qo‘shimcha kiritish haqida”gi, “Mudofaa to‘g‘risida”gi, “Umumiy harbiy majburiyat va harbiy xizmat to‘g‘risida”gi, “O‘zbekiston Respublikasining Qurolli Kuchlari rezervidagi xizmat to‘g‘risida”gi O‘zbekiston Respublikasi qonunlariga o‘zgartish va qo‘shimchalar kiritish haqida”gi, “Sodiq xizmatlari uchun” medalini ta’sis etish to‘g‘risida”gi, “O‘zbekiston Respublikasining Ma’muriy javobgarlik to‘g‘risidagi kodeksining 125-moddasiga o‘zgartish va qo‘shimchalar kiritish to‘g‘risida”gi, “O‘zbekiston Respublikasi Oliy Majlisining 2001-yil 12-mayda qabul qilingan “Amalga oshirilishi uchun litsenziyalar talab qilinadigan faoliyat turlarining ro‘yxati to‘g‘risida”gi 222-II-sonli Qarorining 1-ilovasiga o‘zgartish va qo‘shimchalar kiritish to‘g‘risida”gi, “O‘zbekiston Respublikasining Ma’muriy javobgarlik to‘g‘risidagi kodeksiga qo‘shimchalar kiritish haqida”gi, “O‘zbekiston Respublikasining yadroviy terrorizm aktlariga qarshi kurash to‘g‘risidagi xalqaro konvensiyaga (Nyu-York, 2005-yil 13-aprel) qo‘shilishi haqida”gi, “Birlashgan Millatlar Tashkilotining Korrupsiyaga qarshi konvensiyasiga (Nyu-York, 2003-yil 31-oktabr) O‘zbekiston Respublikasining qo‘shilishi to‘g‘risida”gi, “O‘zbekiston Respublikasining Kollektiv xavfsizlik to‘g‘risidagi shartnomaga (Toshkent, 1992-yil 15-may) qo‘shilishi haqida”gi, “O‘zbekiston Respublikasining Kollektiv xavfsizlik to‘g‘risidagi shartnoma tashkilotining huquqiy maqomi haqidagi Bitimga (Kishinev, 2002-yil 7-oktabr) qo‘shilishi to‘g‘risida”gi, “O‘zbekiston Respublikasining Kollektiv xavfsizlik to‘g‘risidagi shartnoma tashkilotining Ustaviga (Kishinev, 2002-yil 7-oktabr) qo‘shilishi haqida”gi, “O‘zbekiston Respublikasining 1992-yil 15-maydagi Kollektiv xavfsizlik to‘g‘risidagi shartnomani uzaytiri� haqidagi Bayonnomaga (Moskva, 1999-yil 2-aprel) qo‘shilishi to‘g‘risida”gi, “O‘zbekiston Respublikasining Kollektiv xavfsizlik to‘g‘risidagi shartnoma tashkiloti doirasida maxfiy axborotning saqlanishini o‘zaro ta’minlash haqidagi Bitimga (Ostona, 2004-yil 18-iyun) qo‘shilishi to‘g‘risida”gi, “O‘zbekiston Respublikasining 1992-yil 15-maydagi Kollektiv xavfsizlik to‘g‘risidagi shartnomaning ishtirokchi davlatlari o‘rtasidagi harbiy-texnikaviy hamkorlikning asosiy prinsiplari haqidagi Bitim doirasida yetkazib beriladigan, harbiy soha uchun mo‘ljallangan mahsulotlardan maqsadli foydalanilishi ustidan nazoratni amalga oshirish tartibi to‘g‘risida 2002-yil 7-oktabrda Kishinev shahrida imzolangan Bayonnomaga hamda 1992-yil 15-maydagi Kollektiv xavfsizlik to‘g‘risidagi shartnomaning ishtirokchi davlatlari o‘rtasidagi harbiy-texnikaviy hamkorlikning asosiy prinsiplari haqidagi Bitim doirasida yetkazib beriladigan, harbiy soha uchun mo‘ljallangan mahsulotlardan maqsadli foydalanilishi ustidan nazoratni amalga oshirish tartibi to‘g‘risidagi Bayonnomaga o‘zgartish va qo‘shimchalar kiritish haqida 2004-yil 22-noyabrda Moskva shahrida imzolangan Bayonnomaga qo‘shilishi to‘g‘risida”gi, “O‘zbekiston Respublikasining 1992-yil 15-maydagi Kollektiv xavfsizlik to‘g‘risidagi shartnomaning ishtirokchi davlatlari o‘rtasidagi harbiy-texnikaviy hamkorlikning asosiy prinsiplari haqidagi Bitimga (Moskva, 2000-yil 20-iyun) hamda “O‘zbekiston Respublikasining 1992-yil 15-maydagi Kollektiv xavfsizlik to‘g‘risidagi shartnomaning ishtirokchi davlatlari o‘rtasidagi harbiy-texnikaviy hamkorlikning asosiy prinsiplari haqidagi Bitimga o‘zgartish va qo‘shimchalar kiritish to‘g‘risidagi Bayonnomaga (ish tartibida imzolangan, 2003-yil 19-sentabr) qo‘shilishi haqida”gi, “Shanxay hamkorlik tashkilotiga a’zo davlatlar o‘rtasida 2002-yil 7-iyunda Sankt-Peterburg shahrida (Rossiya Federatsiyasi) imzolangan Mintaqaviy aksilterror tuzilmasi to‘g‘risidagi Bitimga o‘zgartishlar kiritish haqidagi Bayonnomani (Bishkek, 2007-yil 16-avgust) ratifikatsiya qilish to‘g‘risida”gi, “O‘zbekiston Respublikasi Hukumati bilan Birlashgan Arab Amirliklari Hukumati o‘rtasida uyushgan jinoyatchilik, terrorizm va jinoyatchilikning boshqa xavfli turlariga �arshi kurash sohasida hamkorlik to‘g‘risidagi Bitimni (Abu Dabi, 2008-yil 17-mart) ratifikatsiya qilish haqida”gi O‘zbekiston Respublikasi qonunlari bor. 
 Bundan tashqari “Tezkor-qidiruv faoliyati to‘g‘risida”gi hamda “Qutqaruv xizmati va qutqaruvchining maqomi to‘g‘risida”gi O‘zbekiston Respublikasi qonunlari Oliy Majlisning Qonunchilik palatasida qabul qilinib, Senatga yuborilgan, shuningdek Qonunchilik palatasida “Terrorizmga qarshi kurash to‘g‘risida”gi O‘zbekiston Respublikasi Qonunining 29-moddasiga o‘zgartish kiritish haqida”gi O‘zbekiston Respublikasi qonuni loyihasi birinchi o‘qishda ko‘rib chiqilgan.
 Hisobot davrida Qo‘mita tomonidan O‘zbekiston Respublikasining amaldagi 5 ta qonuni ijrosi o‘rganilib, 15 ta nazorat-tahlil tadbirlari amalga oshirilgan, shu jumladan nazorat-tahlil tadbirlari yakunlariga ko‘ra 4 ta sayyor yig‘ilish tashkil etilgan. Nazorat-tahlil ishlarining natijalariga oid xulosalar qonun ijrochilariga yuborilgan va keyinchalik Qo‘mitaning kengaytirilgan yig‘ilishlarida muhokama qilinib, tegishli tavsiyalar qabul qilingan. Ushbu tavsiyalar tegishli idoralarga yuborilib, Qo‘mita tomonidan nazoratga olingan.
 Hisobot davrida Qo‘mita tomonidan aholining turli qatlamlari o‘rtasida jamiyat hayotining barcha sohalarini isloh qilishga doir davlat siyosatining mohiyatini ularning e’tiboriga yetkazishga qaratilgan, shuningdek xavfsizlik va barqarorlikni ta’minlash, terrorizm, ekstremizm va giyohvandlik moddalarining noqonuniy aylanishiga qarshi kurash masalalariga bag‘ishlangan keng tushuntirish ishlari olib borilgan. Bu boradagi ishlar parlament faoliyatini yoritish va qabul qilingan qonunlar to‘g‘risida saylovchilarni xabardor qilish masalalarini ham o‘z ichiga olgan. Ana shu faoliyat doirasida o‘tgan davr mobaynida Qo‘mita tomonidan 16 ta ilmiy-amaliy konferensiya, 33 ta seminar, 71 ta davra suhbati o‘tkazilgan. Qo‘mita a’zolari OAV da turli dolzarb mavzularda 674-marta chiqish qilgan. 
 Hisobot davrida Qo‘mita o‘z vakolati doirasida fuqarolarning 300 dan ortiq ariza va shikoyatlarini ko‘rib chiqqan, ularning bir qismi ijobiy hal bo‘lgan.
 Shu bilan birga Qo‘mita faoliyatini tashkil etishga xalaqit beruvchi ayrim hollar mavjud. Chunonchi, 2005 — 2009-yillar uchun mo‘ljallangan qonun ijodkorligi faoliyatining tasdiqlangan, tegishli vazirliklar va idoralar bilan kelishilgan rejasi mavjud bo‘lishiga qaramay, mas’ul idoralar tomonidan qonun loyihalarini Qonunchilik palatasi muhokamasiga kiritishni kechiktirish hollari uchrab turibdi. Bunday qonun loyihalari qatoriga “Harbiy xizmatchilarning maqomi to‘g‘risida”gi, “Harbiy xizmatchilarning pensiya ta’minoti to‘g‘risida”gi, “O‘zbekiston Respublikasida safarbarlik va safarbarlikka tayyorgarlik to‘g‘risida”gi, “O‘zbekiston Respublikasi Milliy xavfsizlik xizmati to‘g‘risida”gi, “Ichki ishlar organlari to‘g‘risida”gi, “Qurol-yarog‘ to‘g‘risida”gi, “Yong‘in xavfsizligi to‘g‘risida”gi O‘zbekiston Respublikasi qonun loyihalarini kiritish mumkin. Qo‘mita mazkur qonun loyihalarini tayyorlashga doir ishlarning borishi haqida muntazam ravishda axborot so‘rab va olib turibdi.
 O‘zbekiston Respublikasi Oliy Majlisining Qonunchilik palatasi qaror qiladi:
 1. O‘zbekiston Respublikasi Oliy Majlisi Qonunchilik palatasi Mudofaa va xavfsizlik masalalari qo‘mitasining 2005 — 2007-yillar va 2008-yilning to‘qqiz oyi davomidagi faoliyati to‘g‘risidagi hisoboti ma’lumot uchun qabul qilinsin.
 2. O‘zbekiston Respublikasi Oliy Majlisi Qonunchilik palatasining Mudofaa va xavfsizlik masalalari qo‘mitasi:
 Qo‘mitaning qonun ijodkorligi va nazorat-tahlil ishlari sohasidagi faoliyatini maqbullashtirish va uning samaradorligini oshirishga qaratilgan, shuningdek mamlakat mudofaasi va xavfsizligini ta’minlash, terrorizm, ekstremizm va giyohvandlik moddalarining noqonuniy aylanishiga qarshi kurash sohasidagi davlat siyosatining mohiyatini tushuntirish, parlament tomonidan amalga oshirilayotgan faoliyatning mohiyatini va mamlakatning ijtimoiy-iqtisodiy rivojlanishi yakunlarini aholiga yetkazish chora-tadbirlarini ko‘rsin;
 qonunchilik tashabbusi subyektlari bilan o‘zaro hamkorlikni yanada takomillashtirsin, bunda O‘zbekiston Respublikasi Oliy Majlisining Qonunchilik palatasi muhokamasiga kiritish rejalashtirilgan qonun loyihalarini o‘z vaqtida tayyorlash va kiritishga alohida e’tibor bersin;
 joylarda qonunlarning ijrosi yuzasidan o‘tkaziladigan nazorat-tahlil tadbirlarining ta’sirchanligini oshirishga erishsin.
 3. O‘zbekiston Respublikasi Oliy Majlisi Qonunchilik palatasining Mudofaa va xavfsizlik masalalari qo‘mitasiga mazkur Qarorning ijrosi to‘g‘risida 2008-yilgi hisobotida axborot taqdim etish topshirilsin.
 4. Ushbu Qarorning ijrosi ustidan nazorat qilish O‘zbekiston Respublikasi Oliy Majlisi Qonunchilik palatasi Spikerining o‘rinbosari X.N. Do‘stmuhamedov zimmasiga yuklatilsin.